दुई वर्षको उमेरमा आमा गुमाई टुहुरो हुनुभएका रिजाल द्वन्द्वपीडित समेत हुनुहुन्छ । रिजालको परिवार २०६१ सालमा दैलेखबाट सुर्खेतको चिङगाड गाउँपालिकास्थित वाल शिशु स्याहार केन्द्रमा बसाइँ सरेको हो ।विसं २०६६ मा उहाँ दाङको तुलसीपुर उपमहानगरपालिका– १७ स्थित सहिद आवासिय विद्यालयमा कक्षा २ मा भर्ना हुनुभएको हो । त्यहाँ उहाँले निःशुल्क अध्ययन गर्नुभयो । सोही विद्यालयबाटै एसइई परिक्षा उत्तिर्ण गर्नुभएका रिजालको भविष्यमा चिकित्सक बन्ने इच्छा छ ।
